**ANEXA 4. MODEL DE DECLARAȚIE (CE) DE VERIFICARE A UNUI SISTEM EATMN**

*Modelul de Declarație (CE) de verificare a unui sistem oferit mai jos este orientativ, cu titlu de îndrumare. După caz, furnizorul de servicii de navigație aeriană poate adapta formatul și conținutul declarației potrivit necesităților, cu respectarea prevederilor aplicabile.*

**DECLARAȚIE** **(CE) DE VERIFICARE A UNUI SISTEM EATMN**

|  |  |
| --- | --- |
| 1. **Furnizorul de servicii de navigație aeriană** |  |
| *(Denumirea comercială și adresa completă)* | |

|  |  |
| --- | --- |
| 1. **Identificarea și descrierea sistemului** |  |
| *(Sistemul va fi identificat folosind aceeași denumire ca în dosarul tehnic și în conformitate cu reprezentarea EATMN și cu terminologia din Anexa I la Regulamentul (UE) nr. 2018/1139 și normele de punere în aplicare a interoperabilității aplicabile, respectiv Specificațiile Comunitare utilizate.*  *Secțiunea va include o scurtă descriere a sistemului, fiind evidențiate cu precădere funcționalitățile acestuia și componentele conținute)* | |

|  |  |
| --- | --- |
| 1. **Referințe de reglementare** |  |
| *(Se va specifica baza de reglementare identificată și luată în considerare la evaluarea conformității, așa cum a fost ea menționată și în dosarul tehnic)* | |

|  |  |
| --- | --- |
| 1. **Referințele documentelor relevante ale dosarului tehnic** |  |
| *(Cel puțin:*   * *certificatele de conformitate întocmite de Organismele notificate implicate în procesele de verificare și* *numele și adresa complete ale acestora, acolo unde este cazul;* * *Declarațiile (CE) de conformitate sau de adecvare la utilizarea dată aferente componentelor sistemului, întocmite de producători;* * *trimiteri la dosarul tehnic și la documentele relevante conținute de acesta* * *cerințele provizorii sau permanente cu care trebuie să se conformeze sistemul, în special condițiile și limitele de utilizare ale acestuia;* * *autorizații/licențe/certificate în legătură cu sistemul)* | |

|  |  |
| --- | --- |
| 1. **Referințele Specificațiilor Comunitare utilizate (dacă este cazul)** |  |
| *(Lista Specificațiilor Comunitare utilizate, cu indicarea clară și explicită a secțiunilor relevante pentru fiecare cerință de interoperabilitate a cărei respectare este demonstrată cu ajutorul acestor documente*  *Lista altor specificații tehnice utilizate în procesele de evaluare a conformității, cu indicarea clară și explicită a secțiunilor relevante utilizate)* | |

|  |  |
| --- | --- |
| 1. **Descrierea proceselor și procedurilor utilizate)** |  |
| *(Descrierea proceselor și procedurilor utilizate pentru emiterea declarației (CE) de verificare, de la stabilirea cerințelor privind proiectarea sistemului până la testarea componentelor, instalarea și testarea sistemului cu cerințele bazei de reglementare)* | |

1. Prezenta Declarație (CE) de verificare a fost întocmită sub răspunderea:

*(Numele persoanei împuternicite să reprezinte furnizorul de servicii de navigație aeriană, incluziv poziția ocupată și/sau titulatura acesteia)*

1. Obiectul Declarației este sistemul identificat și descris la punctul II mai sus.
2. Verificarea acestui sistem a fost efectuată în concordanță cu procedurile descrise la punctul VI mai sus.
3. Acest sistem îndeplinește cerințele esențiale și cerințele specifice stabilite prin normele de punere în aplicare a interoperabilității identificate la punctul III mai sus.
4. Pentru demonstrarea conformității acestui sistem cu cerințele identificate la punctul II mai sus au fost utilizate Specificațiile Comunitare de la punctul V mai sus.
5. *(În cazul în care au fost implicate Organisme notificate)*

Organismul notificat\* (*denumire și adresa completă*) a dus la îndeplinire sarcini potrivit descrierii de la punctul IV mai sus (*urmează precizarea sarcinilor îndeplinite de Organismul notificat*).

În vederea întocmirii prezentei Declarații (CE) de verificare, furnizorul de servicii de navigație aeriană (*denumire conform identificării la punctul I mai sus*) a stabilit mediul de testare conform contextului operațional al sistemului ce face obiectul declarației și a dispus efectuarea activităților de testare de către Organismul notificat (*denumire*) identificat mai sus.

*\*Se va repeta acest punct al declarației pentru fiecare dintre Organismele notificate implicate.*

1. *(În cazul în care nu a fost implicat niciun Organism notificat)*

Prin emiterea prezentei Declarații (CE) de verificare, furnizorul de servicii de navigație aeriană (*denumire conform identificării la punctul I mai sus*) își asumă răspunderea că au fost îndeplinite următoarele condiții necesare pentru verificarea sistemului, în absența unui Organism notificat:

* în cadrul organizației sunt aplicate metode de raportare care asigură și demonstrează imparțialitatea și obiectivitatea în activitățile de verificare;
* personalul implicat în procesele de verificare a efectuat verificările cu cea mai mare integritate profesională posibilă și cu cel mai înalt grad de competență tehnică posibil și că nu a fost supus niciunei presiuni și niciunui stimulent, în special de natură financiară, care ar fi putut să îi afecteze evaluarea sau rezultatele verificărilor pe care le-a efectuat, în special din partea persoanelor sau a grupurilor de persoane afectate de rezultatele verificărilor;
* personalul implicat în procesele de verificare a avut acces la echipamente care i-au permis să efectueze în mod adecvat verificările necesare;
* personalul implicat în procesele de verificare are o bună formare tehnică și profesională, cunoștințe satisfăcătoare privind cerințele verificărilor pe care trebuie să le efectueze, o experiență adecvată în ceea ce privește astfel de operațiuni și capacitatea necesară pentru a redacta declarațiile, înregistrările și rapoartele care demonstrează că verificările au fost efectuate;
* personalul implicat în procesele de verificare poate executa verificările cu imparțialitate. Remunerarea personalului nu depinde de numărul de verificări efectuate sau de rezultatele acestora.

1. Declarația este valabilă până la data (*data limită de valabilitate*).

Semnătura persoanei împuternicite să reprezinte furnizorul de servicii de navigație aeriană și ștampila, dacă este cazul.

Locul și data întocmirii.

Dosar Tehnic (*numărul de identificare sau versiunea Dosarului tehnic aferent, pe care îl însoțește prezenta declarație*).